Joroisista 5 p. lokak. 1868
Joroisista 5 p. lokak. 1868. Talvi on jo meitäkin sormellansa viitannut: syyskuun lopulla oli kova halla-yö, että oli miehen kannattava routa, kylmi silloin tupakoita ja vähän vikautui potaatit, joissa oli jo ilman sitäkin paikoin vähä ruostetta. Muutoin on tämä kesä ollut sopiva työnteolle pouta-ilmoilla ja lämpymillänsä kasvuille, vaan paikoin vaivautuivat kasvut sateen puutteesta. Ruista kylvettäissä oli maa liian kuiva; vaan uudis-siemenet oli halukkaita itämään kuivassakin. Tauti ja kuolevaisuus ovat vähenneet, vaan monen kasvot näyttävät olleen suuren taudin koprissa. Työtäkin täytyi monen tehdä melkeen horjuvalla ruumiilla, jossa vähän nähdään nytkin eroitusta taudilla rasitetun rahvaan jälissä. Kasveissa on jyvät erittäin raskaita, hyvä suuruisia ja näkysiä ruokana käyttää. Tulevaksi vuodeksi pestattuin palveliain palkka oli keskinkertainen, noin 80:ntä markkaa tavalliselle työrengille ja 20 eli 30 piialle talon vaatteessa. Sivistymven on meilläkin aikeissa, kuin kansakoulun laitokseen on jo suostuttu. Luvaton rakkaus ei tahdo lakata.

G[ustaf]. F[redrik]. B[rask].

Lähde: Tapio 17.10.1868.

Asiatekstit
Gustaf Fredrik Brask
Tapio
1868